175 
Néhány magyarázó megjegyzés «a fák térfogati növe- 
kedésének törvényéről)) szóló tanulmányomhoz. 
Irta I)r. Kövessi Ferenc/ a növénytan tanára a bányászati és erdészeti főiskolán. 
Az « Erdészeti kísérletek » 1909. évi XI. évfolyam 3. és 4. 
számában Rónai György úr azzal a kérdéssel foglalkozik, «Lehet-e 
a fák és faállományok növekedési és fatömeg görbéit gyakorlati 
szempontból alkalmazható mathematikai képletbe foglalni ?» Ebben a 
közleményében a szerző hosszabb helyet szentel egyik tanulmá- 
nyom bírálatának, melyet az 1909. évben tettem közzé * 1 ), melyben 
«a fák térfogati növekedésének törvényével » foglalkoztam. Ezen 
okból legyen szabad e kérdéshez pár szót nékem is hozzáfűznöm : 
Közleményében Rónai úr a fatömeg görbére vonatkozó álta- 
lános tudnivalók előrebocsátása után reátér Breymann képletére, 
melynek letárgyalása után, arra az eredményre jut, hogy Breymann 
« képlete az egyszerűbb graphicus eljárásnál jobb s has znav ehetőbb 
szolgálatot nem tehet ». Ezt következőleg a GRAM-KoLLER-féle kép- 
letet adja elő, melynél az a conelusiója, hogy «a Gram-Koller- 
féle képlet gyakorlati alkalmazhatóság szempontjából még Breymann 
képletének is mögötte maradi). Ezek után pedig reátér az általam 
ajánlott felfogás és függvényem letárgyalására, melyben és a hozzá- 
fűzött magyarázatomban Rónai úr szavai szerint, «az erdömívelési, 
erdöbecslési és implicite az összes erdészeti tudományok eddigi alapja 
van megtámadván. 
Rónai úr ezen kijelentése nem lep meg engem, mert az ő 
felfogása egészen más alapon nyugszik, mint az enyém. 
Azt mondja a szerző, «hogy amikor a fák, vagy faállományok 
növekedési törvényéről beszélünk , akkor az alatt 'nem oly törvényt 
értünk, mely minden egyes fa. vagy faállomány térfogati növeke- 
désére feltétlenül érvényese (143. lap), hanem, hogy a « növekedési , 
főleg fatermési görbék tömeges megfigyelésből levezetett olyan átlag- 
görbék , melyek bizonyos megadott és állandó biológiai viszonyok 
között nőtt fákra, illetve faállományokra vonatkoznak .» (144. lap). 
Ettől az én felfogásom és törekvésem csakugyan eltérő azért, 
mert én, midőn a fák vagy a növények növekedéséről beszélek, 
olyan törvényszerűséget keresek , mely nemcsak minden egyes fára, 
de a fának minden egyes sejtjeire, — változó biológiai viszonyok 
között is — érvényben kell hogy álljon. 
Már ebből látszik tehát, hogy Rónai úr csalódott, midőn az 
én függvényemet Breymann, Gram-Koller és más képlettel oly 
módon hasonlította össze, mint azt tette. Az én törekvésemet más 
alapon kell megbírálni. 
‘)L. « Erdészeti Kísérletek » 1906. év VIII. évfolyam 1 — 2. szám 82— 87. 
I. és az (.(Erdészeti Lapok» 1906. év VI. füzete; » Magyar Bot. Lapok » 8 — 10. 
évfolyam. 1906. 294. o. 
